Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 1 Pv 68/09/2201	Dunajská Streda, 20.6.2012
EEČ : 2-16-62-2012

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 písmeno ,2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 11.6.2012, spisová značka 1 Pv 68/09/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v  období  od  mesiaca  mája  roku 2007 do 27. novembra 2008,  ako  odborná 
referentka - pokladníčka XXXXX, postupne si prisvojovala zverenú finančnú hotovosť v rôznych sumách, a to vo forme priameho výberu z pokladne alebo sfalšovaním a pozmeňovaním účtovných dokladov, čím XXXXX spôsobila škodu vo výške 4.206,33 € (126.720,- Sk), 

Uznesením prokurátora Okresnej prokuratúry Dunajská Streda zo dňa 11.6.2012, spisová značka 1 Pv 68/09/2201, bola určená obvinenej skúšobná doba v trvaní 24 mesiacov.
Odôvodnenie:
Uznesením prokurátora Okresnej prokuratúry Dunajská Streda č. 1 Pv 68/09-8 zo dňa 09.07.2009, ktoré nadobudlo právoplatnosť dňa 28.07.2009, bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX za prečin sprenevery podľa § 213 ods. 1, ods. 2 písm. a) Tr. zák..
 
Podľa § 216 ods. 2 Tr . por. bola obvinenej určená skúšobná doba na 2 roky, ktorá jej uplynula dňa 28.07.2011.

Po uplynutí skúšobnej doby bolo skúmané, či obvinená počas jej plynutia splnila podmienky na vyslovenie osvedčenia tak, ako to má na mysli ustanovenie § 217 ods. 1 Tr. por..

Z odpisu z registra trestov obvinenej zo dňa 24.05.2012 vyplýva, že obvinená v ňom okrem predmetného podmienečného zastavenia trestného stíhania nemá žiadny záznam.
Z miesta trvalého bydliska nie je bližšie hodnotená. Počas plynutia skúšobnej doby nebola prejednávaná pre priestupok ani stíhaná pre trestný čin.

Vzhľadom na vyššie uvedené skutočnosti obvinená splnila podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto rozhodnutiu je prípustná sťažnosť do 3 dní od  jeho 
                            doručenia cestou podpísanej prokuratúry na Krajskú prokuratúru 
                            v  Trnave.  Sťažnosť má odkladný účinok.

XXXXX
prokurátor